als_Latn dik_Latn sag_Latn
Ndahet nga jeta në moshën 85-vjecare shkrimtari i njohur shqiptar Dritero Agolli.
Shkrimtari i madh shqiptar u nda nga jeta ditën e sotme në spital ne Tirane.
Ai ishte shtruar prej mëse një jave në spital si pasojë e problemeve në mushkëri.
Burimet nga spitali kanë thënë se shkrimtari kishte tetë ditë që ishte shtruar aty dhe ndodhej nën kujdesin e mjekëve ndërsa është ndarë nga jeta në ora 16.00.
Për pesë ditë Agolli ishte mbajtur në intubim ndërsa tri ditët e fundit mjekët kishin hequr pajisjet dhe po prisnin që organizimi i shkrimtarit të merrte veten e të stabilizohej./lajmifundit.al
Kush ishte shkrimtari i madh Dritero Agolli:
Dritëro Agolli lindi në Menkulas të Devollit. Pasi mori mësimet e para në vendlindje, vazhdoi gjìmnazin e Gjirokastrës, një shkollë me mjaft traditë. Studimet e larta për letërsi i mbaroi në Petërburg. Ka punuar shumë kohë gazetar në gazetën e përditshme “Zëri i popullit”, dhe për shumë vjet ka qenë Kryetar i Lidhjes së shkrimtarëve dhe artistëve të Shqipërisë. Për tridhjetë vjet me radhë Dritëro Agolli u zgjodh deputet. Krijimtaria e tij letrare është mjaft e pasur në gjini e lloje të ndryshme: poezi, poema, tregime, novela, romane, drama, skenarë filmash etj.
Është fitues i disa çmimeve dhe i nderimeve të tjera. Disa prej veprave më të rëndësishme të tij janë përkthyer në Perëndim e në Lindje. Dritëro Agolli hyri që në fillim në letërsinë shqiptare (vitet’60) si një protagonist i saj, duke i ndryshuar përmasën e së ardhmes. Në veprën e Agollit e pa veten si protagonist bujku dhe bariu, fshatari dhe studenti, malësori dhe fusharaku. Agolli i bë poeti i tokës dhe i dashurisë për të, shkrimtari i filozofisë dhe i dhimbjes njerëzore.
Vepra letrare e Dritëro Agollit krijoi traditën e re të letërsisë shqiptare. Ajo na bën të ndihemi me dinjitet përballë botës së madhe. Shkrimtar i madh i një “gjuhe të vogël”, ai është po aq i dashur prej lexuesve bashkëkombas, sa dhe në metropolet e kulturës botërore. Dritëro Agolli dhe brezi i tij letrar (vitet ’60) nuk u paraqitën me ndonjë poetikë të re, sido që u diskutua mjaft edhe për rimën dhe ritmin, për vargun e lirë dhe vargun e rregullt, për “rreptësinë” e poezisë. Më shumë përvoja e tij krijuese, se traktatet teorike, bëri që të ndryshohej rrënjësisht tradita e vjershërimit shqip. Dritëro Agolli u shfaq në letërsi si një autor me kërkesa të larta për poezinë.
Ai synoi një poezi më të përveçme, me më shumë individualitet. Agolli krijoi poezinë e “un-it”, përkundër poezisë së “ne-ve”, që shkruhej “për të bashkuar masat”. Agolli krijoi një model të ri vjershërimi në problematikë dhe në mjeshtërinë letrare, gërshetoi natyrshëm vlerat tradicionale të poezisë me mënyra të reja të shprehjes poetike.
Thjeshtësia e komunikimit, mesazhet universale dhe shprehja e hapur e ndjeshmërisë janë shtyllat e forta ku mbështetet poezia e tij. Në prozën e tij Agolli solli risi vetëm në strukturën narrative, por dhe në galerinë e personazheve të veta. Ata lanë sa të çuditshëm aq dhe të zakonshëm, sa tragjikë aq edhe komikë, sa të thjeshtë aq edhe madhështorë. Frazeologjia e pasur popullore dhe filosofia jetësore e bëjnë përgjithësisht tërë veprën letrare të Agollit sot për sot ndër më të lexuarën.
12-04-2017
Carlo Ancelotti, trajner i Bayernit: Ka për të qenë një rast tejet i veçantë për mua. Kam lidhje të fortë me klubin dhe lojtarët. Me "Zizou"-në jemi miq të mirë...më shumë
03-04-2017
Është ndarë nga jeta këngëtari i mirënjohur shqiptar Francesk Radi. Prej disa ditësh, këngëtari 68 vjeçar ndodhej në gjëndje të rëndë shëndetësore si pasojë e një hemoragjie celebrale. Françesk Radi kreu Liceun...më shumë
14-03-2017
Mbrëmjen e djeshme është publikuar kënga e cila do të përfaqësojë Shqipërinë në Eurovision. Bëhet fjalë për këngën e titulluar "Botë" nga Linda Halimi. Kjo këngë u shpall fituese në Festivalin...më shumë
02-03-2017
Hadid pozon me një gjysëm shami në kopertinën e parë të Vogue Arabia. Supermodelja 21 vjeçare shpërndau në Instagram një nga shkrepjet për imazhin e kopertinës realizuar nga Inez and...më shumë
23-02-2017
Ajo është shumë e famshme në fushën e muzikës por pak prej jush e dinë se Rihanna është gjithashtu shumë e angazhuar me fushata bamirësie. Ajo është shumë aktive në...më shumë
20-02-2017
“La La Land” pritet të triumfojë natën e çmimeve “Oscars”, por gara për të kurorëzuar njeriun më të famshëm të “Hollywood”-it duket të jetë kokë më kokë, sipas kompanive të...më shumë
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn unk als_Latn unk als_Latn unk als_Latn unk als_Latn unk als_Latn